کلمبیا-نین مرکزینده تورپاق سوروشمه‌سی نتیجه‌سینده آزی 14 نفر اؤلوب، 6 نفر یارالانیب.
بو باره‌ده کوندینامارکا بولگه‌سی‌نین فرمانداری نیکلاس گارسیا بوستوس توییترده بیلدیریب.
"بو گونه قدر 14 نفرین جسدی آشکارلانیب، 6 نفر دیری تاپیلا‌راق طب موسسه‌لرینه آپاریلیب"، - او سوسیال شبکه‌ده قئید ائدیب.
قورتاریجیلار حادثه یئرینده ایشلرینی داوام ائتدیریرلر. "ال تیمپو" قزئتی‌نین معلوماتینا گؤره، تخمینن 20 نفر ایتکین دوشوب.
چرشنبه آخشامی گئجه ساعات‌لاریندا نارنخال کندینده تورپاق سوروشمه‌سی باش وئریب. یاغان لئیسان قایا‌لارین سوروشمه‌سینه سبب اولوب، نتیجه‌ده یئرلی چای‌لار ساحل‌لرینی آشیب.
